Formidable

Formidable (בעברית: נהדר) הוא שיר של הזמר הבלגי סטרומאה, נחשב בין שיריו המפורסמים. השיר שוחרר כהורדה דיגיטלית בבלגיה ב-4 ביוני 2013 כסינגל השני מתוך אלבום האולפן השני שלו Racine carrée (2013). השיר נכנס למקום הראשון כבר בשבוע יציאתו בבלגיה ותוך זמן קצר הגיע למקום הראשון גם בצרפת. זה הסינגל הצרפתי המצליח ביותר מבחינה כלכלית מאז השיר Alors on danse ב-2009. השיר מדבר על אהבה נכזבת. הוא בנוי כמונולוג של גבר סובל, שיכור, שנפרד לפני כמה שעות מחברתו, שכנראה זרקה אותו. הוא חוזר על דברים שכנראה היו חלק מהדיון ביניהם, כמו אי רצונו בחתונה ובילדים, וכן נושאים אחרים, לאחר אולטימטום מצידה בעניין. הדובר נואש לחזור אליה, מתחרט מאוד על דבריו, אך יודע שאינו יכול לעמוד בדרישותיה ושאין לו סיכוי. המילים הפותחות את השיר והפזמון החוזר: בצרפתית, בולטת ההתחכמות הלשונית בשיר. המילה Formidable שפירושה "מדהים", נשמעת "פוֹרְמִידַבְּלֶה". לעומתה צירוף המילים fort minable שפירושם "עלוב מאד", מהוות היפוך מוחלט, ונשמעות כמילה אחרת, "פוֹרְמִינַבְּאלֶה". בשמיעה, מדובר במילים דומות מאוד, כמעט זהות, עם הבדל של אות אחת ביניהן. ב-21 במאי 2013, הועלה לרשת היוטיוב סרטון חובבים בין כמה שניות, שבו נראה הזמר והיוצר סטרומאה כשהוא לכאורה שיכור, משוטט בתחנת הרכבת החשמלית "לואיז" (אנ') בבריסל במהלך עלות השחר, בחולצה צהובה רטובה, ממלמל וצועק את המילה Formidable. באותו סרטון קצר פונים אליו שוטרים העוברים במקום, מזהים אותו ומציעים לו עזרה, אך הוא מסרב לעזרתם. הסרטון הקצר הפך בתוך זמן מהיר לסרטון ויראלי, לאור פרסומו הרב של סטרומאה, ועורר תשומת לב רבה בקרב ערוצי הבידור השונים בבלגיה וצרפת. ערוצי הבידור בטלוויזיה הצרפתית והבלגית, וכן מדורי הבידור והרכילות בעיתונות, רעשו וגעשו בעניין התקרית, וחלק מהפרשנים אף הביעו תמיהה האם הצלחתו הרבה של סטרומאה, עם הקליפ Alors on danse הביאה אותו לקצה, ולמצב של לחץ שעמו הוא כבר לא יכול להתמודד. ימים לאחר מכן נחשף כי אותן שניות מצולמות של התקרית עם השוטרים היו חלק מתוכנן מההקלטה לקליפ החדש; הדבר אושר באופן רשמי במהלך תוכנית הלילה Ce soir (ou jamais!) (מילולית: "הלילה או לעולם לא") (אנ') בערוץ France 2, שבה סטרומאה דן בשירו המצליח "Formidable. בסרטון של הקליפ, שצולם על ידי מצלמות מוסתרות ברחבי התחנה, נראה הזמר סטרומאה כאילו הוא שיכור ומבולבל, צועד ומועד בדרכו לתחנה, צועק קטעי מילות השיר לעבר העוברים ושבים, נופל, ובכמה הזדמנויות מופיע על סף כניסה לתוך התחנה. צופים מהצד מתעדים את האירוע בטלפונים הסלולריים שלהם, ואדם אחד אף מתערב כדי למנוע מסטרומה לרדת לנתיב של חשמלית מתקרבת. המוזיקה נפסקת בפתאומיות כששלושה שוטרים, שלא מודעים לכך שמדובר בהקלטה, ניגשים לסטרומאה כדי להעריך את מצבו הבריאותי ולברר אם הוא שתה. סטרומה מרגיע אותם, והסרטון מתחדש. (קטע קצר זה, שאין בו שירה, הוא שפורסם ברשתות החברתיות כסרטון ויראלי). בסצנה האחרונה של הקליפ, סטרומאה עוזב, ואחריו צוות הצילום שלו, ומציג שהשכרות שלו הייתה רק מעשה על ידי חיוך לתוך המצלמה, יישור בגדיו ולחיצה על עקביו. בכותרת הסרטון יש כיתוב בצרפתית: "ceci n'est pas une leçon" ("זה לא שיעור"). שחרור צילומים בצורה כזאת, לכאורה באופן לא מתוכנן, כחלק מיחסי ציבור לקליפ, כך שהגיע לערוצי הבידור ולשיח הציבורי, היה דבר ראשוני ופורץ דרך בשנת 2013. הקליפ זכה לתפוצה נרחבת, וזכה בפרס לקטגוריית " קליפ השנה " של Victoires de la Musique לשנת 2014. 1. Formidable‏, 3.34 שניות ב-6 בדצמבר 2013, במהלך התוכנית החיה הרביעית של העונה הרביעית של תוכנית הטלוויזיה ההולנדית The Voice of Holland, הזמרת ההולנדית Cheyenne Toney ביצעה קאבר ל"Formidable". היא שרה גרסת כיסוי בתרגום עצמי, מצרפתית להולנדית. הגרסה שלה לשיר הגיעה למיקום השיא ב-Mega Single Top 100 (מקום במצעד הגבוה יותר מהמקור) ולמקום השמונה עשר בטופ 40 ההולנדי. גרסה בערבית מגרבית לשיר של המבצעת הקנדית המרוקאית נדיה אסאדיקי הייתה להיט אינטרנט באוקטובר 2015. ב-17 בנובמבר, היא המשיכה לבצע את השיר בשידור חי במצעד הרדיו של VivaCité Tip Top‏ וב - Le Petit Journal (Canal+).‏ אתר האינטרנט הרשמי של Formidable (בצרפתית) מידע על היצירה "Formidable" באתר מיוזיק בריינז מידע על היצירה "Formidable" באתר Discogs הקליפ הרשמי עם כתוביות באננגלית, יוטיוב על היצירה של השיר והקליפ, בדף האמן. הגרסה המפורסמת בהולנדית / פלמית הגרסה בערבית המילה "מדהימים" בריבוי נשמעת גם היא כמו ביחיד "Formidable: le clip de Stromae nous a tous buzzés". LExpress.fr (בצרפתית). 27 במאי 2013. נבדק ב-12 ביוני 2017. {{cite news}}: (עזרה) Legge, Jonas (27 במאי 2013). "Stromae est loin d'être fort minable". La Libre Belgique (בצרפתית). נבדק ב-12 ביוני 2017. {{cite news}}: (עזרה) "Jaaroverzichten 2013". Ultratop. נבדק ב-29 בנובמבר 2019. {{cite web}}: (עזרה) "Rapports Annuels 2013". Ultratop. נבדק ב-29 בנובמבר 2019. {{cite web}}: (עזרה) "Top de l'année Top Singles 2013" (בצרפתית). SNEP. נבדק ב-30 בדצמבר 2020. {{cite web}}: (עזרה) "Top 100-Jaaroverzicht van 2013". Top 40. נבדק ב-29 בנובמבר 2019. {{cite web}}: (עזרה) "Jaaroverzichten – Single 2013" (בהולנדית). MegaCharts. נבדק ב-29 בנובמבר 2019. {{cite web}}: (עזרה) "Schweizer Jahreshitparade 2013 – hitparade.ch". Hung Medien. נבדק ב-29 בנובמבר 2019. {{cite web}}: (עזרה) "Jaaroverzichten 2014". Ultratop. נבדק ב-29 בנובמבר 2019. {{cite web}}: (עזרה) "Ultratop.be - ULTRATOP BELGIAN CHARTS". Ultratop. אורכב מ-המקור ב-2015-01-02. נבדק ב-2015-07-31. "Top de l'année Top Singles 2014" (בצרפתית). SNEP. נבדק ב-30 בדצמבר 2020. {{cite web}}: (עזרה) iTunes - Music - Formidable - Single by Stromae La "formidable" reprise de Stromae en arabe par une chanteuse québécoise, La Libre Belgique, 30 October 2015. Accessed 14 December 2015. Eagles of Death Metal, Louise Attaque & La Bronze c'est dans le Tip Top de ce 17/11, VivaCité website, accessed 14 December 2015. La Bronze « Formidable » - Le Petit Journal du 17/11, Canal+ website, accessed 14 December 2015.